Gemeng Diddeleng

D**'Gemeng Diddeleng** ass eng vun den  Gemengen am Groussherzogtum Lëtzebuerg. Se läit am Kanton Esch-Uelzecht. De Chef-lieu vun der Gemeng ass d'Uertschaft Diddeleng vun där se och hiren Numm huet.

## Quartieren a Sektiounen

## Geographie
Diddeleng läit am Nordoste vum loutrengesche Minettsbaséng um Bord vun der Cuesta vum Bajocium am Dall vun der Diddelengerbaach.

De Süde vum Dall, wou grouss Industrieanlage stinn, ass vun Osten hier vun den Héichte vum Doggerplateau begrenzt an no Norden an Nordoste geet en op an den Dall vun der Gander an der Uelzecht.

### Topographie
Am Nordweste steet eng eenzel Kopp de Gehaansbierg, ee sougenannten Ëmlafbierg, mat enger Héicht vu 405&nbsp;m, op deem Reschter vun enger Buergruin a réimescher Festung ze fanne sinn.

Den héchste Punkt ass op der Grenz vun Téiteng um *[[Kalebierg]]* op 435&nbsp;m.

Eng besser bekannt héich Plaz ass de *[[Ginzebierg]]* deen eng Héicht vu 424&nbsp;m (NG-L) huet, an ënner deem op engem Plateau op enger Héicht vu 417,5 Meter den RTLs-Sender steet, deen e bei klorem Wieder op méi wéi 20&nbsp;km gesi kann.

Den déifste Punkt ass am *Thilleweier* op der franséischer Grenz op 256&nbsp;m.

### Nopeschuertschaften
**Zu Lëtzebuerg**: Helleng, Beetebuerg, Näerzeng, Keel an Téiteng

**A Frankräich**: Wuelmereng, Kanfen, Zoufftgen an Hoen

## Geschicht
Duerch d'Gesetz vum 4. August 1907 krut Diddeleng den Titel "Stad". Mat deem Gesetz ginn déi zwee fréier Dierfer Biereng a Butschebuerg an d'Stad mat iwwerholl a sinn haut Quartiere vun Diddeleng.

D'Geschicht vun Diddeleng ass staark markéiert vun der industrieller Entwécklung am Minett. Gläich an der zweeter Hallschent vum 19. Joerhonnert war Diddeleng eng Héichbuerg vun der Stolfabrikatioun. Et war eng grouss Schmelz mat Héichiewen, engem Stolwierk an engem Walzwierk opgeriicht ginn, mat spéider niewendrun enger Galvaniséierungsanlag, enger Sauerstoffanlag, a mat der Gare Diddeleng-Schmelz fir déi fäerdeg Produkter op Zich ze verlueden. De Schinnequai ass haut nach ee Begrëff fir all Diddelenger.

Ëm 1882 hunn d'Patrone vun der Diddelenger Schmelz den Optrag ginn fir eng Zillebäckerei opzeriichten, well si Zille gebraucht hu fir hir Hangaren, Atelieren a Kamäiner ze bauen, an awer och fir d'Aarbechterhaiser an de Kolonie wéi am Brill an der Hondsgaass (rue du Travail), an an der Lachegaass (rue de Zoufftgen). Déi Fabrick gouf vun engem belschen Industriellen dem Victor Tassin opgeriicht op der Plaz déi haut de Quartier Wolkeschdall ass.

No der Restrukturéierung vun der Arbed an den 1980er Joren ass nëmme méi ee kaalt Walzwierk an eng Beschichtungsanlag iwwreg bliwwen.

Duerno hu sech zu Diddeleng a ronderëm kleng, mëttel an och e puer méi grouss Industrien niddergelooss sou wéi Giebel, Husky, a Luxguard.

### Wopen

### Entwécklung vun der Awunnerzuel


Colors=
 id:lightgrey value:gray(0.8)
 id:darkgrey value:gray(0.6)
 id:bar value:rgb(0.9,0.35,0.25)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:23000
TimeAxis = orientation:vertical
AlignBars = justify
ScaleMajor = gridcolor:darkgrey increment:4000 start:0
ScaleMinor = gridcolor:lightgrey increment:800 start:0
BackgroundColors = canvas:white

BarData=
 bar:1821 text:1821
 bar:1871 text:1871
 bar:1910 text:1910
 bar:1922 text:1922
 bar:1935 text:1935
 bar:1947 text:1947
 bar:1960 text:1960
 bar:1970 text:1970
 bar:1981 text:1981
 bar:1991 text:1991
 bar:2001 text:2001
 bar:2011 text:2011
 bar:2021 text:2021

PlotData=
 color:bar width:20 align:left
 bar:1821 from:0 till:1398
 bar:1871 from:0 till:1593
 bar:1910 from:0 till:10803
 bar:1922 from:0 till:10307
 bar:1935 from:0 till:13572
 bar:1947 from:0 till:12878
 bar:1960 from:0 till:14617
 bar:1970 from:0 till:14615
 bar:1981 from:0 till:14072
 bar:1991 from:0 till:14674
 bar:2001 from:0 till:17320
 bar:2011 from:0 till:18657
 bar:2021 from:0 till:21513

PlotData=
 bar:1821 at: 1398 fontsize:S text:1.398 shift:(-14,5)
 bar:1871 at: 1593 fontsize:S text:1.593 shift:(-14,5)
 bar:1910 at: 10803 fontsize:S text:10.803 shift:(-17,5)
 bar:1922 at: 10307 fontsize:S text:10.307 shift:(-17,5)
 bar:1935 at: 13572 fontsize:S text:13.572 shift:(-17,5)
 bar:1947 at: 12878 fontsize:S text:12.878 shift:(-17,5)
 bar:1960 at: 14617 fontsize:S text:14.617 shift:(-17,5)
 bar:1970 at: 14615 fontsize:S text:14.615 shift:(-17,5)
 bar:1981 at: 14072 fontsize:S text:14.072 shift:(-17,5)
 bar:1991 at: 14674 fontsize:S text:14.674 shift:(-17,5)
 bar:2001 at: 17320 fontsize:S text:17.320 shift:(-17,5)
 bar:2011 at: 18657 fontsize:S text:18.657 shift:(-17,5)
 bar:2021 at: 21513 fontsize:S text:21.513 shift:(-17,5)


## Politik
De Gemengerot vun Diddeleng gëtt nom Proporzsystem gewielt. E setzt sech zanter 2017 aus 19 (bis 2011: 17, bis 1999: 15) Conseilleren zesummen.

**Zesummesetzung** 
 

### Buergermeeschteren

## Kuckeswäertes
* Naturpark Haard
* Gehaansbierg
** Buergruinen
** Aussiichtstuerm mat Plattform op 16 Meter Héicht
** Gehaanskapell
* D'Kierch St. Martin an déi restauréiert Stahlhut Uergel vun 1912
* D'Lukaskapell vu Butschebuerg
* D'Jousefskapell vu Biereng
* D'Eligiuskapell vun Diddeleng
* Den 285 Meter héijen Antennepotto vun RTL um Ginzebierg
* De Regionalmusée vun den Zwangsrekrutéierten
* Waassertuerm + Pomhouse, fréier Infrastrukture vun der Schmelz, déi zu engem Fotosmusée ëmgebaut goufen

## Bekannt Diddelenger

* Andy Bausch, Filmregisseur
* Benny Berg, Politiker
* Nic Biever, Politiker
* Alex Bodry, Politiker
* Roland Bombardella, Liichtathleetik-Sportler an Offizéier
* Mars Di Bartolomeo, Politiker
* Pierre Cao, Komponist an Dirigent
* Colette Flesch, Politikerin a Fechterin
* Jean Fohrmann, Buergermeeschter, Papp vun der Marthe Bigelbach-Fohrmann a Grousspapp vum Alex Bodry
* Roger Gilson, Vëlossportler
* Germaine Goetzinger, Literaturwëssenschaftlerin
* Jean Hengen, Äerzbeschof
* Erna Hennicot-Schoepges, Politikerin
* Nic Hoffmann, Geschäftsmann a Gemengerot, bekannt als den Zockernicki
* Dominique Lang, Moler
* Fleur Maxwell, Äiskonschtleeferin
* Ernest Mengel, Foussballspiller an Olympionik
* Florian Mengel, Foussballspiller
* Wenzel Profant, Resistenzler, Moler a Sculpteur
* Jos Romersa, Turner
* Etienne Schneider, Politiker
* Edy Schütz, Vëlossportler
* Andrée Viénot, franséisch Politikerin (Duechter vum Émile Mayrisch)

## Partnerschafte mat auslännesche Stied
* Lauenburg/Elbe an , zanter 1958, (http://www.lauenburg.de)
* Manom a , zanter 1958, (http://www.mairie-manom.com)
* Lebork a , zanter dem 29. September 2001, (http://www.lebork.pl)
* Feltre an 
* Arganil a 

## Interkommunal Syndikater
D'Gemeng Diddeleng ass Member vu follgenden interkommunale Syndikater:

## Literatur zum Theema
* *100 Joer Diddeleng*, Bäilag vum Tageblatt Nr. 286 vum 8. Dezember 2007, 24 S.

## Kuckt och

* F91 Diddeleng
* Centre de documentation sur les migrations humaines

## Um Spaweck

* Offiziell Säit vun der Stad Diddeleng
* D'Gemeng Diddeleng op der Websäit vum Syvicol
* Offiziell Säit vun der Diddelenger Stadmusek
* TICE
* Den F91 Diddeleng
* Diddelenger Schoulen
* Diddelenger Schachclub